คําสั่งกรมบังคับคดีที่ 503/2560เรื่อง การปฏิบัติงานเกี่ยวกับการจําหน่ายทรัพย์สิน--------------------------------- ตามที่ได้มีการประกาศใช้พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560 นั้น เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สิน เป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน อาศัยอํานาจตามความ ในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดย พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดีดังต่อไปนี้ 1.1 คําสั่งกรมบังคับคดี ที่ 333/2551 ลงวันที่ 23 กรกฎาคม 2551 เรื่อง การ ปฏิบัติงานเกี่ยวกับการจําหน่ายทรัพย์สิน 1.2 คําสั่งกรมบังคับคดี ที่ 212/2553 ลงวันที่ 31 พฤษภาคม 2553 เรื่อง การปฏิบัติงานเกี่ยวกับการจําหน่ายทรัพย์สิน 1.3 หนังสือเวียนกรมบังคับคดีที่ ยธ 0524/ว 1 ลงวันที่ 10 มกราคม 2556 เรื่อง กําหนดแนวทางปฏิบัติในกรณีผู้ประมูลซื้อทรัพย์อาจมีพฤติการณ์เข้าข่ายการฟอกเงินข้อ ๒ ประกาศขายทอดตลาดทรัพย์สินให้เป็นไปตามที่กรมบังคับคดีกําหนดข้อ ๓ การประกาศขายทอดตลาดทรัพย์สินซึ่งทรัพย์ตามประกาศขายมีราคาประเมินของเจ้าพนักงาน บังคับคดีตั้งแต่ 20 ล้านบาทขึ้นไป หรือคาดหมายว่าจะขายได้ราคาตั้งแต่ 20 ล้านบาทขึ้นไป หรือเป็นทรัพย์สิน ของบุคคลที่มีฐานะในสังคม หรือเป็นที่สนใจของประชาชน ให้รายงานพร้อมเสนอประกาศขายทอดตลาด ให้อธิบดี หรือรองอธิบดีผู้ได้รับมอบหมายทราบข้อ ๔ การประกาศขายทอดตลาดอสังหาริมทรัพย์ที่ยึดไว้ให้เจ้าพนักงานบังคับคดีกําหนดเงื่อนไข ให้ผู้ประสงค์จะเสนอราคาต้องนําเงินสด หรือแคชเชียร์เช็ค หรือใช้วิธีทํารายการผ่านระบบ EDC (Electronic Data Capture) มาวางเป็นประกันในการเสนอราคาต่อเจ้าพนักงานบังคับคดีตามที่ระบุไว้ในประกาศขายทอดตลาด ความในวรรคก่อน มิให้ใช้บังคับในกรณีที่ผู้ประสงค์เสนอราคาเป็นบุคคลดังต่อไปนี้ 1) ผู้มีสิทธิขอหักส่วนได้ใช้แทนราคาซื้อตามระเบียบกระทรวงยุติธรรมว่าด้วยการบังคับคดี ของเจ้าพนักงานบังคับคดี พ.ศ. 2522 ข้อ 29 2) คู่สมรสที่ศาลมีคําสั่งอนุญาตให้กันส่วนแล้วข้อ ๕ เมื่อเจ้าพนักงานบังคับคดีได้กําหนดนัดขายทอดตลาดทรัพย์สินแล้ว ก่อนถึงวันนัดไม่น้อยกว่า 20 วัน ให้เจ้าพนักงานบังคับคดีเจ้าของสํานวนตรวจสอบสํานวนคดีดังกล่าวว่าได้มีการจัดส่งประกาศ ขายทอดตลาดทรัพย์สินให้แก่ผู้มีส่วนได้เสียครบถ้วนถูกต้องตามกฎหมายแล้วหรือไม่ และรายงานผลการ ตรวจสอบตามแบบต่อผู้อํานวยการสํานักงานบังคับคดีข้อ ๖ ก่อนทําการขายทอดตลาดทรัพย์สินให้เจ้าพนักงานบังคับคดีแจ้งให้ผู้สนใจเข้าสู้ราคาซึ่งจะเข้าสู้ราคาในนามของบุคคลอื่นแสดงใบมอบอํานาจก่อนเข้าสู้ราคา และแจ้งด้วยว่าหากผู้เข้าสู้ราคาผู้ใดเข้า ราคาแทนบุคคลอื่นโดยมิได้แสดงใบมอบอํานาจก่อนจะถือว่าผู้เข้าสู้ราคานั้นกระทําการในนามของตนเองและในการจดทะเบียนโอนกรรมสิทธิ์ผู้เข้าสู้ราคาผู้นั้นจะขอให้จดทะเบียนใส่ชื่อบุคคลอื่นเป็นผู้ซื้อโดยอ้างว่าตน เป็นเพียงตัวแทนมิได้ข้อ ๗ ในการขายทอดตลาดทรัพย์สินทุกครั้ง เมื่อเจ้าพนักงานบังคับคดีประกาศกําหนดราคาสมควรขายแล้ว ให้ประกาศกําหนดจํานวนเงินขั้นต่ําที่ผู้เข้าสู้ราคาอาจเสนอเพิ่มให้สูงกว่าราคาที่มีผู้เสนอ ก่อนตนได้ ดังนี้ ราคาสมควรขาย เพิ่มราคาไม่น้อยกว่าครั้งละ ต่ํากว่า 50,000 บาท 1,000 บาท ตั้งแต่ 50,000 - 100,000 บาท 2,000 บาท เกิน 100,000 - 300,000 บาท 5,000 บาท เกิน 300,000 - 500,000 บาท 10,000 บาท เกิน 500,000 - 700,000 บาท 20,000 บาท เกิน 700,000 - 1,000,000 บาท 30,000 บาท เกิน 1,000,000 - 5,000,000 บาท 50,000 บาท เกิน 5,000,000 - 20,000,000 บาท 100,000 บาท เกิน 20,000,000 - 50,000,000 บาท 200,000 บาท เกิน 50,000,000 - 80,000,000 บาท 500,000 บาท เกิน 80,000,000 ขึ้นไป 1,000,000 บาท อัตราการเพิ่มราคาที่กําหนดดังกล่าวให้ใช้ในการขายทอดตลาดทรัพย์สินแต่ละรายโดยตลอดตั้งแต่จนเสร็จสิ้นไม่ว่าจะมีการเสนอราคาเสนอสูงขึ้นเพียงใดก็ตาม ความในวรรคก่อนมิให้ใช้บังคับกับการขายทอดตลาดสังหาริมทรัพย์ที่มีราคาประเมินต่ํากว่า 50,000 บาทข้อ ๘ ในการขายทอดตลาดอสังหาริมทรัพย์ หากเจ้าพนักงานบังคับคดีเห็นสมควรขายให้รายงาน ผู้อํานวยการสํานักงานบังคับคดี เพื่อขออนุมัติก่อนเคาะไม้ชาย ส่วนการขายทอดตลาดสังหาริมทรัพย์ให้เจ้าพนักงานบังคับคดีผู้ที่ออกไปทําการขายเป็น ผู้พิจารณาอนุมัติและเคาะไม้ขายข้อ ๙ เมื่อผู้ซื้อทรัพย์ชําระเงินค่าซื้อทรัพย์พร้อมค่าอากรแสตมป์ปิดใบรับเงินต่อเจ้าพนักงาน บังคับคดีครบถ้วนแล้ว ก่อนแจ้งเจ้าพนักงานที่ดินโอนกรรมสิทธิ์ให้แก่ผู้ซื้อให้เจ้าพนักงานบังคับคดีตรวจสถานะ บุคคลล้มละลายผู้ซื้อ และตรวจว่าผู้ซื้อมีชื่อในบัญชีรายชื่อบุคคลที่ถูกกําหนดตามมาตรา 6 และมาตรา 7 แห่ง พระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธ ที่มีอานุภาพทําลายล้างสูง พ.ศ. 2559 ในวันนั้น ในกรณีที่ผู้ซื้อชําระค่าซื้อทรัพย์เป็นเงินสดจํานวนตั้งแต่สองล้านบาทขึ้นไป หรือหากเป็นกรณี ธุรกรรมที่มีเหตุอันควรสงสัยว่าเป็นทรัพย์สินที่เกี่ยวกับการกระทําความผิดตามพระราชบัญญัติป้องกันและ ปราบปรามการฟอกเงิน พ.ศ. 2542 แล้ว ให้รายงานให้กรมบังคับคดีเพื่อแจ้งสํานักงานป้องกันและ ปราบปรามการฟอกเงินทราบโดยเร็วข้อ ๑๐ กรณีที่เจ้าพนักงานบังคับคดีเคาะไม้ขายให้แก่ผู้เสนอราคาสูงสุดแล้ว ต่อมาผู้ซื้อไม่ชําระ ราคาทรัพย์ส่วนที่เหลือภายในระยะเวลาที่กําหนด ให้เจ้าพนักงานบังคับคดีมีคําสั่งริบเงินมัดจําทันทีใน วันทําการถัดไปนับจากวันครบกําหนด และให้นําทรัพย์ดังกล่าวออกทําการขายทอดตลาดใหม่ ในการประกาศขายทอดตลาดใหม่ให้เจ้าพนักงานบังคับคดีกําหนดเงื่อนไขในการวางเงิน หลักประกันการเข้าสู้ราคาตามประกาศอธิบดีกรมบังคับคดี เรื่อง หลักเกณฑ์การวางหลักประกันพิเศษข้อ ๑๑ ในกรณีที่เจ้าพนักงานบังคับคดีได้ทําการขายทอดตลาดทรัพย์ได้แต่เพียงบางส่วนให้ เจ้าพนักงานบังคับคดีจัดทําบัญชีเพื่อจ่ายเงินได้จากการขายทรัพย์ดังกล่าวให้เจ้าหนี้ โดยกันเงินไว้สําหรับ ค่าใช้จ่ายต่าง ๆ ที่จะมีการบังคับคดีต่อไปข้อ ๑๒ ในกรณีที่มีการร้องขอเพิกถอนการขายทอดตลาดทรัพย์สินหรือกรณีที่มีการยื่นคําร้องต่อศาล ซึ่งคําพิพากษาหรือคําสั่งของศาลในเรื่องนั้นอาจมีผลให้ต้องเพิกถอนการขายทอดตลาดของเจ้าพนักงานบังคับคดี ในภายหลัง หากผู้ซื้อยังไม่ประสงค์จะรับโอนกรรมสิทธิ์และผู้อํานวยการสํานักงานบังคับคดีเห็นสมควร อาจมีคําสั่งให้เลื่อนการชําระราคาออกไปจนกว่าศาลจะมีคําสั่งเรื่องร้องเพิกถอนการขายทอดตลาด หรือ คําร้องนั้น ๆ หากเงินมัดจําที่วางไว้ต่ํากว่าร้อยละ 5 ของราคาที่ซื้อขาย ให้กําหนดให้ผู้ซื้อวางเงินมัดจําเพิ่มให้ ครบร้อยละ 5 ของราคาที่ซื้อขาย ในกรณีมีการชําระราคาครบถ้วนแล้ว และผู้ซื้อประสงค์จะรับเงินคืน ก็ให้คงไว้ไม่ต่ํากว่าร้อยละ 5 ของราคาที่ซื้อขายหรือไม่ต่ํากว่าเงินมัดจําที่วางไว้ แล้วแต่จํานวนใดสูงกว่ากัน โดยให้ถือว่าเงินดังกล่าวเป็น เงินมัดจํา เมื่อศาลมีคําพิพากษาหรือคําสั่งถึงที่สุดให้ยกคําร้องขอเพิกถอนการขายทอดตลาดหรือคําร้อง นั้น ๆ ให้เจ้าพนักงานบังคับคดีแจ้งผู้ซื้อให้ชําระราคาส่วนที่เหลือภายใน 15 วัน นับแต่วันที่ได้รับแจ้ง และหาก ผู้ซื้อยื่นคําร้องขอเลื่อนการชําระราคาส่วนที่เหลือต่อเจ้าพนักงานบังคับคดี ให้พิจารณาตามประกาศอธิบดี กรมบังคับคดีและคําสั่งกรมบังคับคดีเกี่ยวกับเรื่องการเลื่อนการชําระราคาส่วนที่เหลือข้อ ๑๓ ให้เจ้าพนักงานพิทักษ์ทรัพย์ ถือปฏิบัติโดยอนุโลม คําสั่งกรมบังคับคดี หรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ ทั้งนี้ ให้ถือปฏิบัติตั้งแต่วันที่พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560 มีผลใช้บังคับ เป็นต้นไปผู้มีอํานาจลงนาม - สั่ง ณ วันที่ 1 กันยายน พ.ศ. 2560 (ลงชื่อ) รื่นวดี สุวรรณมงคล (นางสาวนวดี สุวรรณมงคล) อธิบดีกรมบังคับคดี